توفات الفنانة المصرية، دلال عبد العزيز، عن سن 61 عام، بسباب فيروس كورونا المستجد، حسب ما كشفات عليه وسائل إعلام مصرية. وعبد العزيز توفات غير اشهر من بعد ما مات راجلها الفنان سمير غانم فماي اللي داز، وحتى هو بسباب كورونا، وماكانوش خبروها بهذشي باش متسوءش الحالة ديالها كثر. وماتت عبد العزيز، من بعدما انتشرات أخبار على تحسن حالتها الصحية، من بعد ما هزوها لسبيطار حكومي فالقاهرة مؤخرا، من بعد 3 أشهر من العلاج فمصحة. وعانات عبد العزيز من أزمة فالرية، وكانت محتاجة الأوكسيجين. 
تبعات راجلها.. دلال عبد العزيز حتى هي قتلاتها كورونا